**Elia** (siviilinimeltään **Matti Wallgrén**, s. 8. joulukuuta 1961) on Oulun metropoliitta, joka vihittiin virkaansa 11. tammikuuta 2015. Hän seuraa tässä tehtävässä metropoliitta Panteleimonia, joka jäi eläkkeelle kesäkuussa 2013. Hänen kotikirkkonsa on Oulun Pyhän Kolminaisuuden katedraali. Metropoliitta Elia on tunnettu kielitaitoisena piispana ja hän puhuu suomen kielen lisäksi ruotsia, puolaa, tšekin kieltä, englantia, saksaa ja jonkin verran venäjää.

Tausta
------

Matti Wallgrénin äiti oli ortodoksi. Hänen isänsä liittyi kirkkoon vasta vanhoilla päivillään.

Opinnot
-------

Wallgrén valmistui ylioppilaaksi Kajaanissa 1981. Tämän jälkeen hän opiskeli ruotsia ja tšekkiä ja fonetiikkaa Tukholman yliopistossa. Vuonna 1983 hän aloitti myös luokanopettajan opinnot Tukholman opettajakorkeakoulussa.  Hän asui Ruotsissa kahdeksan vuotta ja toimi valmistuttuaan luokanopettajana Ruotsissa, sekä ruotsin kielen kielikylpyopettajana Helsingissä (mm. Meilahdessa) kymmenen vuotta sekä ortodoksisen uskonnonopettajana kaksi vuotta. Välillä hän myös asui Tšekissä, missä hän toimi kaksi vuotta oppaana.

Wallgrén liittyi ortodoksiseen kirkkoon Helsingissä vuonna 1994. Vuonna 1996 hän aloitti teologian opinnot Joensuun yliopistossa, missä hän opiskeli viisi vuotta. Hän lauloi kirkkokuorossa ja toimi lukijana.

Vuonna 2001 hän siirtyi Pyhän Vladimirin ortodoksiseen teologiseen seminaariin New Yorkin Crestwoodissa ja suoritti siellä Master of Divinity –tutkinnon vuonna 2003. Hän ei voinut kuitenkaan osallistua valmistujaisseremonioihin äitinsä kuoltua juuri niihin aikoihin.

Ura pappina
-----------

Metropoliitta Ambrosius vihki Wallgrénin diakoniksi Espoon Pyhittäjä Herman Alaskalaisen kirkossa 29.5.2003.

Arkkipiispa Leo vihki Wallgrénin papiksi 1. syyskuuta 2003 Jyväskylän Kristuksen ylösnousemuksen kirkossa.

Vuosina 2003–2006 Wallgrén toimi pappina Jyväskylän ortodoksisessa seurakunnassa ja vuodet 2006–2014 Vaasan ortodoksisen seurakunnan kirkkoherrana.

Valinta piispaksi
-----------------

Wallgrén valittiin Oulun metropoliitaksi Valamossa pidetyssä  kirkolliskokouksessa marraskuussa 2014. Hän oli yllätysehdokas eikä itse ollut paikalla vaalissa. Kirkolliskokous asetti suljetussa kokouksessaan kolme ehdokasta piispainkokoukselle ja piispat valitsivat varsinaiseen vaaliin kaksi ehdokasta. Piispanvaalissa hän voitti piispa Arsenin äänin 17–16. Yksi edustaja äänesti tyhjää.

Valamon luostarin johtaja arkkimandriitta Sergei vihki hänet munkiksi 16.12.2014. Tuossa yhteydessä hän sai nimekseen Elia profeetta Elia Tisbeläisen mukaan. Seuraavana päivänä metropoliitta Panteleimon siunasi hänelle arkkimandriitan arvon.

Elia vihittiin piispaksi Oulussa 11.1.2015. Vihkimyksen toimitti arkkipiispa Leo ja häntä avustivat kaikki muut suomalaiset piispat Ambrosius, Panteleimon ja Arseni.

Metropoliitta Elia matkusti tammikuussa 2015 Konstantinopoliin, jossa arkkipiispa Leo esitteli hänet patriarkka Bartolomeokselle.

Katso myös
----------

* Ortodoksisuus
* Piispa
* Metropoliitta
* Oulun metropoliitta

Lähteet
-------

1. 1 2 3  Aristarkos Sirviö: Pastori Matti Wallgrèn valittiin Oulun metropoliitaksi. *Simeon ja Hanna*.  26.11.2014.  Arkistoitu 23.1.2015. Viitattu 23.1.2015.
2. ↑  Oulun metropoliitta vihittiin. *ort.fi*.  11.1.2015. Suomen ortodoksinen kirkko. Viitattu 23.1.2015.
3. ↑  Oulun metropoliitaksi valittiin yllättäjä Vaasasta. (Arkistoitu – Internet Archive)
4. 1 2  «Священник Матти Валлгрен: Мы — форпост Восточного христианства на Западе» (Arkistoitu – Internet Archive), Pietarin hengellisen akatemian kotisivut, 26.11.2014.
5. ↑  Oulun metropoliitta Elia 60 vuotta: Vastuu kirkon ja seurakunnan ilmapiiristä kuuluu jokaiselle | Aamun Koitto *aamunkoitto.fi*. Viitattu 22.3.2022.
6. 1 2  Автономная Финляндская Православная Церковь обрела нового архиерея — Новости — Церковно-Научный Центр «Православная Энциклопедия»
7. ↑  Сабор Финске Православне Цркве изабрао новог Митрополита оулушког. (Arkistoitu – Internet Archive) (serbiaksi)
8. ↑
9. ↑  Φινλανδία: Εξελέγη νέος Μητροπολίτης Όουλου.
10. 1 2  Ortodoksinen kirkko saa uuden piispan *ort.fi*.  5.1.2015. Suomen ortodoksinen kirkko. Viitattu 23.1.2015.
11. ↑  Ortodokseille uusi piispa Ouluun *Seurakuntalainen*.  26.11.2014.  Arkistoitu 28.1.2015. Viitattu 24.1.2015.
12. ↑  Pastori Matti Wallgrén Oulun metropoliitaksi *ort.fi*.  26.11.2014. Suomen ortodoksinen kirkko. Viitattu 24.1.2015.
13. ↑  Oulun metropoliitaksi valittiin yllättäjä Vaasasta (Arkistoitu – Internet Archive)
14. ↑  Valamossa jännitysvaalit Oulun hiippakunnan metropoliitasta
15. ↑  Piispaksi vihkiminen ja metropoliitan tehtävään asettaminen 11.1
16. ↑  Suomen ortoksinen kirkko sai uuden piispan (venäjäksi)
17. ↑  Χειροτονία νέου Μητροπολίτη Όουλου Μάττι. (kreikaksi)
18. ↑  Pastori Matti Wallgrén valittiin täpärästi Oulun hiippakunnan piispaksi.
19. ↑  Arkkipiispa Leo ja metropoliitta Elia Istanbuliin  20.1.2015. Suomen ortodoksinen kirkko. Viitattu 23.1.2015.

Oulun ortodoksisen hiippakunnan metropoliitat
Leo |
Ambrosius |
Panteleimon |
Elia